 Eyi ko ṣẹyin awuyewuye to n waye lori boya ki awọn ọmọ Naijiria ma a gbe ibọn ilẹwọ bii AK47 lati koju eto aabo to mẹhẹ. Amọ, Amofin agba ni Naijiria ti ni ko ba ofin mu lati jẹ ki awọn ọmọ Naijiria ti kii ṣe ẹṣọ alaabo lati gbe ibọn. Ọnà márùn ún lati gbà dáàbòbò ara ẹni lọwọ ìjàmbá! Risikat Moromoke Azeez: Inú èmí àti Òbí mi dùn nígbà ti Risi bí ọmọ olójú búlù- Wasiu Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Bakan naa ni onimọ nipa eto aabo, Slyvester Emiantor fikun pe ijọba ni ipa lati ko nipa aabo araalu. Emiantor gba ijọba ni imọran lati maṣe fun awọn araalu ni anfaani lati gbe ibọn dani fun aabo ara wọn, amọ ki awọn ologun ṣe idanilẹkọ fun awọn araalu nipa bi wọn ṣe le daabo bo ara wọn. Ẹgbẹgbẹrún ọmọ Nàìjíríà ní yóò má a kú lójoojúmọ tí wọn bá gbà wọn láàyè láti gbébọn dání- Amofin Onimọ nipa ofin orilẹ-ede Niajiria, Agbẹjọro Monday Ubani ti ni ko si ofin to ṣe agbatẹru pe ki ọmọ Naijiria kọọkan ma a gbe ibọn dani rin ni titi. Ubani sọ fun BBC Yoruba bẹẹ lẹyin ti Gomina ipinlẹ Bẹnuẹ, Samuel Ortom rọ ijọba lati fun awọn ọmọ Naijiria laaye lati gbe ibọn bii AK47 lati daabo bo ara wọn. Agbẹjoro naa ni ẹnikẹni to ba gbe ibọn bẹẹ dani yoo foju ba agọ ọlọpaa labẹ ofin Naijiria. Awọn wo ló lè gbe ibọn ni Naijiria labẹ ofin? Ubani ni awọn araalu ti ofin fun ni anfaani lati gba ibọn ni awọn to n fi ṣe ọdẹ, Koda, o ni irufẹ ibọn ti wọn le lo, amọ kii ṣe bii AK47. Eyi si gbọdọ wa pẹlu iwe aṣẹ ati ominira lati le lo ibọn. Awọn oṣiṣẹ eleto aabo ni ibọn wa fun ni Naijiria bii Ọlọpaa, ọmọ ogun, awọn ẹṣọ alaabo ẹnu bode àti bẹẹ bẹẹ lọ. Bakan naa lo ni wi pe ti wọn ba fun awọn ọmọ Naijiria ni anfaani lati gbe ibọn pẹlu ọrọ aje to dẹnukọlẹ ati bi aisi owo to gba igboro kan, ọgọọrọ awọn eniyan ni yoo ma pa ara wọn ni Naijiria. Igbesẹ wo lo nṣaaju ki eeyan to le ni iwe aṣẹ lati gbe ibọn? Amofin naa ni: Ki ijọba to le e gbe iru igbesẹ bẹẹ, wọn gbọdọ wo ihuwasi awọn eniyan ati bi ilu ṣe rọrun si, ki wọn to le gbe iru igbesẹ bẹẹ Sextuplet: Àdúrà Ìbùkún ló kú lẹyìn ọmọ mẹfà yìí- Ifeoma Thelma àti Onyemaechi Chiaka Agbẹjọrọ Monday Ubani wa rọ ijọba orilẹ-ede Naijiria lati ma a ṣe idanilẹkọ loore-koore fun awọn oṣiṣẹ eleto aabo lati koju eto aabo to dẹnukọlẹ ni Naijiria. Bakan naa lo fikun un pe ki ijọba lọ awọn eleto aabo labẹle to wa ni ijọba ibilẹ kọọkan lọna ati koju eto aabo to dẹnukọlẹ naa. O ti le ni ọdun mẹwaa bayii ti eto aabo ni Naijiria ti dẹnukọlẹ kaakiri gbogbo ẹkun to wa ni Naijiria. Ṣaaju ni Gomina Benue ti sọrọ pe... Ẹ jẹ kí àwọn ọmọ Naijiria má a gbebọn bíi AK47 láti fi dáàbò bo ará wọn- Gómìnà Benue Gomina ipinlẹ Benue, Samuel Ortom ti rọ ijọba apapọ lati fun awọn ọmọ Naijiria to kunjunwọn ni anfaani lati ma a gbe ibọn ilewo bii AK47. Gomina Ortom ni fifun awọn ọmọ Naijiria ni anfaani naa yoo dẹkun eto aabo to dẹnukọlẹ ni Naijiria. O ti le ni ọdun mẹwaa bayii ti eto aabo ni Naijiria ti dẹnukọlẹ kaakiri gbogbo ẹkun to wa ni Naijiria. Gomina Ortum naa fi eleyii lede ni ibi to ti n sọrọ ni ipade awọn gomina lorilẹ-ede Naijiria ti wọn ṣe lori ẹrọ ayelujara. O ni gbogbo ẹka ijọba gbọdọ fi imọsọkan lati gbogun ti eto aabo to dẹnukọlẹ ni Niajiria, ati wi pe eto aabo to dẹnukọlẹ n ba wa finra gidigidi. Bakan naa lo gba ijọba ni iyanju lati ri wi pe wọn pese owo ati eto eko fun awọn eleto aabo lati ra ohun ija ti wọn nilo lati koju eto aabo to dẹnukọlẹ ni Naijiria. Gomina ipinlẹ Benue, Samuel Ortom ni ijọba gbọdọ wa wọrọkọ fi sada ni ẹka eto aabo nitori aisi aabo to peye naa ti fa ifasẹyin fun idagbasoke orilẹ-ede Niajiria. Ortom ni eto ẹkọ gbọdọ peleke si, ki awọn eniyan, paapaa ọdọ ba le kẹkọ nipa ọna bi o ṣe yẹ ki eniyan ma a wuwa ni awujọ. Alaafin: Olori Aanu Adeyemi ṣàlàyé ìdí tó ṣe gẹ Oba Lamidi Adeyemi ti ìlú Oyo Onimọ nipa eto aabo lorilẹ-ede Naijiria, Slyvester Emiantor ti sọ awọn ọna miran ti awọn ọmọ Naijiria le gba lati daabo bọ ara wọn lọwọ ijamba lasiko ti eto aabo mẹhẹ ni Naijiria yii. : Gun control in Nigeria: Wo ọnà márùn ún tí o lè gbà dábòbò ara rẹ lọwọ ìjàmbá! 